Foto: Beshiktosh klubi «RB Leyptsig» hujumchisi Timo Verner Chempionlar Ligasi guruh bosqichi 2-turida «Beshiktosh»ga qarshi kechgan va 0:2 hisobidagi mag‘lubiyat bilan yakunlangan uchrashuvda tribunalardagi shovqin tufayli maydonni tashlab chiqdi. The Telegraph xabariga ko‘ra, 21 yoshli germaniyalik futbolchi turkiyalik fanatlar tomonidan uyushtirilgan bosimga dosh bera olmagan va 32-daqiqada almashtirilgan. Futbolchi o‘yinni davom ettirishga harakat qilgan, quloqlariga tiqin qo‘ygan, ammo bu foyda bermagan va quloqlarini qo‘llari bilan yopgancha maydonni tashlab ketgan.